ഞങ്ങള്ക്കും ജീവിക്കണം ഭീകരതക്കെതിരെ തെരുവിലിറങ്ങി കാശ്മിര് ജനത.വീഡിയോ ജമ്മുകശ്മീരിന്റെ മണ്ണില് നിന്ന് ഉയരുന്നത് ജനകീയ പ്രതിഷേധത്തിന്റെ ശബ്ദം. അതേ, ഇസ്ലാമിക ഭീകരതയ്ക്കെതിരെ എല്ലാ വിഭാഗം ജനങ്ങളും ഒന്നിക്കുകയാണ്. ഞങ്ങള്ക്കും ജീവിക്കണം കശ്മീരിലെ ജനങ്ങള് ഒന്നടങ്കം പ്രതിഷേധിക്കുകയാണ്. എല്ലാവരും ഒരുമിച്ച് തെരുവിലിറങ്ങിയിരിക്കുന്നു. ഇന്നലെ ഭീകരര് വധിച്ച രണ്ട് അദ്ധ്യാപകര്ക്ക് വേണ്ടിയാണ് ജനമനസ്സ് ഒന്നായിരിക്കുന്നത്. തങ്ങളുടെ പ്രിയപ്പെട്ട അദ്ധ്യാപകരുടെ മൃതദേഹവുമായിട്ടാണ് ജനങ്ങള് പരസ്യമായ പ്രതിഷേധവുമായി തെരുവിലിറങ്ങിയത്. കൊലപാതകങ്ങളില് ശ്ക്തമായ അമര്ഷവും പ്രതിഷേധവും രേഖപ്പെടുത്താന് ആയിരക്കണക്കിന് കാശ്മിരി പണ്ഡിറ്റുകളും സിഖുകാരുമാണ് ജമ്മുവില് ഒത്തുകൂടിയത്. ഭീകരരുടെ ആക്രമണത്തിന് ഇരയായ അദ്ധ്യാപകര്ക്ക് ആദരാജ്ഞലി അര്പ്പിച്ചാണ് ജനങ്ങള് തെരുവിലിറങ്ങിയത്. വ്യാഴാഴ്ച്ച രാവിലെയാണ് സ്കൂളില് ഭീകരാക്രമണം ഉണ്ടായത്. സ്കൂളിലേക്ക് അതിക്രമിച്ച് കയറിയ ഭീകരര് അദ്ധ്യാപകര്ക്ക് നേരെ വെടിയുതിര്ക്കുകയായിരുന്നു. ശ്രീനഗര് സംഗം സര്ക്കാര് സ്കൂളിലെ പ്രിന്സിപ്പലായ സതീന്ദര് കൗറും അദ്ധ്യാപകനായ ദീപക് ചാന്ദുമാണ് നിഷ്ഠൂമായി വധിക്കപ്പെട്ടത്. പ്രദേശത്ത് കശ്മീരി പണ്ഡിറ്റകള്ക്കും, സിഖുകാര്ക്കുമെതിരെ നടക്കുന്ന ഭീകരരുടെ നരനായാട്ട് അവസാനിപ്പിക്കണമെന്ന് ആവശ്യപ്പെട്ടാണ് ജനങ്ങള് രംഗത്തെത്തിയിരിക്കുന്നത്. ഞങ്ങള്ക്കും ജീവിക്കണം എന്നെഴുതിയ പ്ലക്കാര്ഡുകളുമായാണ് പ്രതിഷേധം. സമരത്തിന് പിന്തുണയുമായി ലക്ഷക്കണക്കിന് പേര് എത്തുകയും ചെയ്തു. കഴിഞ്ഞ മൂന്നു ദിവസത്തിനിടെ ശ്രീനഗറില് ഭീകരാക്രമണത്തില് കൊല്ലപ്പെട്ടവരുടെ എണ്ണം അഞ്ചായി. ചൊവ്വാഴ്ച ശ്രീനഗര് ഇക്ബാല് പാര്ക്കിലെ മെഡിക്കല് ഷോപ്പ് ഉടമ മക്കാന് ലാല് ബിന്ദ്രുവിനെ ഭീകരര് കൊലപ്പെടുത്തിയിരുന്നു. അന്ന് രാത്രി ബിഹാര് സ്വദേശിയായ വഴിയോര കച്ചവടക്കാരനെയും മറ്റൊരാളെയും ഭീകരര് വെടിവെച്ച് കൊന്നിരുന്നു. ഇനി കശ്മീര് പണ്ഡിറ്റുകള്ക്കായും സിഖ് പൗരന്മാരാര്ക്കുവേണ്ടിയും ഒന്നിച്ചണിനിരക്കുമെന്ന് കശ്മീരിലെ മുസ്ലീം സമൂഹവും ഒന്നടങ്കം പറയുന്നു. ആകെ മാറിയിരിക്കുന്നു നമ്മുടെ ജമ്മുകശ്മീര്. ജനങ്ങളുടെ മനസ്സില് ഇന്ത്യന് ദേശീയത എന്ന ഒറ്റവികാരം മാത്രം. ശക്തമായ ഭരണകൂടത്തിന്റെ തണിലാണെന്ന് അവര് അഭിമാനത്തോടെ പറയുന്നു. ഇതാണ് അഖണ്ഡഭാരതമെന്ന ഇന്ത്യക്കാര് എന്നും സ്വപ്നം കണ്ട ഐക്യം. കശ്മീരിലെ പണ്ഡിറ്റുകള്ക്കായി താഴ്വരിയില് എല്ലാവരും കൈകോര്ക്കുകയാണ്. ശക്തമായ ജമ്മുകശ്മീരിനായി.